rejauldu/bengali-wikipedia huggingface dataset:
রথীন কিস্কু (সাঁওতালি : ᱨᱚᱛᱷᱤᱱ ᱠᱤᱥᱠᱩ) (জন্ম: ২২ মার্চ ১৯৮৬, গোপালনগর, বীরভূম) ভারতের একজন খ্যাত বাউল ও সাঁওতালি সঙ্গীতশিল্পী। রথীন কিস্কুর গ্রামের বাড়ি কবিগুরু রবীন্দ্রনাথ ঠাকুরের শান্তিনিকেতন থেকে ২০ কিলোমিটার দূরে গোপালনগর গ্রামে অবস্থিত। বাউল গানের পাশাপাশি সাঁওতালি ভাষায় তার গায়কির জন্য তিনি ভারতসহ বিশ্বের বিভিন্ন দেশে জনপ্রিয়তা পেয়েছেন। রথীন কিস্কুর সঙ্গীত জীবনের প্রথম গুরু ছিলেন অভয় ভট্টাচার্য্য। এরপরে তিনি সিউড়ীর নিতাই দাস বাউলের কাছেও গানের তালিম নিয়েছেন। শান্তিনিকেতনের গানের শিক্ষক দিলীপ কর্মকারের কাছে তিনি উচ্চাঙ্গ সঙ্গীতের শিক্ষা নিয়েছেন।   প্রারম্ভিক জীবন  রথীন কিস্কু বেড়গ্রাম উচ্চ বিদ্যালয়ে নবম শ্রেনী পর্যন্ত পড়াশোনা করে স্কুল ত্যাগ করেছিলেন। এরপরেই তিনি বাউল গান শেখা শুরু করেন এবং বিভিন্ন এলাকায় বাউল গান ও পাশাপাশি সাঁওতালি গান গাওয়া শুরু করেন। এভাবেই গান গাইতে গাইতে তিনি পশ্চিমবঙ্গ, ঝাড়খণ্ড, উড়িশ্যা, দিল্লী প্রভৃতি জায়গায় গান পরিবেশন করেন। ২০০৪ সালে তিনি শান্তিনিকেতনের সঙ্গীত বিভাগে ভর্তি হয়ে ক্লাসিকাল গান শেখা শুরু করেন। ঐ বছরেই বহিরাগত ছাত্র হিসেবে তিনি দশম শ্রেনী পরীক্ষা দেন ও উত্তীর্ণ হন।  ২০০৫ সালে জার্মানি ভদ্রলোক মার্টিন কামচেনের সহায়তায় সঙ্গীত পরিবেশনের জন্য জার্মানি পাড়ি দেন। এসময় মাসব্যাপি ইউরোপের বিভিন্ন দেশে বড় বড় মঞ্চে গান পরিবেশনের সুযোগ লাভ করেন।বাউল শিল্পী রথীন কিস্কু ইউরোপ থেকে ঘুরে এসে দেশের বিভিন্ন বেসরকারি টেলিভিশন চ্যানেলেও ডাক পান। সরকারি চ্যানেল দূরদর্শনেও তিনি গান পরিবেশন করেন।   বিদেশ ভ্রমণ   জার্মানি   ২০০৫ সালে প্রথমবারের মতো জার্মানি গিয়ে সেখানকার বড় বড় শহরে গান পরিবেশন করেন।  ২০০৮ সালে জুলাই মাসে আবারো তিনি জার্মানি ও পাশাপাশি অস্ট্রিয়ার বিভিন্ন শহরে গান পরিবেশন করেন।  বাংলাদেশ   ২০০৭ সালে অক্টোবর মাসে রাজধানী ঢাকাতে আসেন এবং জনপ্রিয় বাংলা শিল্পী আনুশেহ এর সাথে গান পরিবেশন করেন।  ২০১০ ও ২০১২ সালে রাজশাহী জেলায় আসেন ও আদিবাসী অনুষ্ঠানে গান পরিবেশন করেন।  ২০১৭ সালে মার্চ মাসে দিনাজপুর জেলার পার্বতীপুর উপজেলার বারকোনা সাঁওতাল গ্রামে বাহা উৎসবে গান পরিবেশন করেন।  ২০১৮ সালের ২২ অক্টোবর দিনাজপুর জেলার কাহারোল উপজেলার কান্তজীউ মন্দিরের পাশে সাঁওতাল বিদ্রোহের নেতা সিধু-কানুর মূর্তি উদ্বোধন অনুষ্ঠানে গান পরিবেশন করেন।   কর্মজীবন   ২০০৭ সালের জানুয়ারিতে শান্তিনিকেতনের উপরে সাঁওতালি গানের প্রথম এ্যালবাম প্রকাশ করেন।  ২০০৭ সালের আগস্টে সারেগামার ব্যানারে প্রথম ব্যবসায়িক গানের সিডি 'প্রাণ ভরে গাই' প্রকাশিত হয়।  ২০০৯ সালে সাঁওতালি গানের ভিডিও এ্যালবাম 'বাহা' ও 'মনে মনে হাপে রে হাপে' প্রকাশিত হয়।   তথ্যসূত্র    বহিঃসংযোগ   রথীন কিস্কুর জীবনী   বিষয়শ্রেণী:১৯৮৪-এ জন্ম বিষয়শ্রেণী:ভারতীয় গায়ক বিষয়শ্রেণী:বাউল শিল্পী বিষয়শ্রেণী:সাঁওতালি গায়ক বিষয়শ্রেণী:জীবিত ব্যক্তি বিষয়শ্রেণী:সাঁওতালি ব্যক্তি বিষয়শ্রেণী:সাঁওতালি ভাষার সঙ্গীতশিল্পী বিষয়শ্রেণী:বাঙালি সঙ্গীতজ্ঞ বিষয়শ্রেণী:পশ্চিমবঙ্গের সঙ্গীতজ্ঞ
thumb|right|250px|তিলা চরৌনি, হাজারা ও ইসলামাবাদ রাজধানী সীমান্তের অবস্থিত  হাজারা (হিন্দকো/, ) পাকিস্তানের খাইবার পাখতুনখোয়া প্রদেশের উত্তর-পূর্ব অংশে অবস্থিত একটি অঞ্চল। এটি সিন্ধু নদীর পূর্ব দিকে অবস্থিত এবং এখানে মোট ৭টি জেলা অন্তর্ভুক্ত রয়েছে: অ্যাবোটাবাদ, বটগ্রাম, হরিপুর, মনসেহরা, উচ্চ কোহিস্তান, নিম্ন কোহিস্তান, এবং টোরঘার।  ২০০০ সালে, প্রশাসনিক বিভাগগুলি বিলুপ্ত করে দেওয়া হয় এবং ৪র্থ পর্যায়ের এসে জেলাগুলি পাকিস্তানের নতুন ৩য় স্তর হিসাবে পরিগণিত হয়। বিভিন্ন জেলা বিলুপ্ত হওয়ার পর নিম্নলিখিত জেলাগুলি হাজারা বিভাগে বিদ্যমান: Divisions/Districts of Pakistan  Note: Although divisions as an administrative structure has been abolished, the election commission of Pakistan still groups districts under the division names   অ্যাবোটাবাদ জেলা  বটগ্রাম জেলা  হরিপুর জেলা  উচ্চ কোহিস্তান জেলা (২০১৪ পর্যন্ত কোহিস্তান জেলার অংশ ছিল)  নিম্ন কোহিস্তান জেলা (২০১৪ পর্যন্ত কোহিস্তান জেলার অংশ ছিল)  মনসেহরা জেলা   তরঘার জেলা (২০১১ পর্যন্ত মনসেহরা জেলার অংশ ছিল)  সবশেষে, ২০০৮ সালে সকল প্রশাসনিক বিভাগ পুনরুদ্ধার করে হাজারা বিভাগ ফিরিয়ে আনা হয়।  উল্লেখযোগ্য ব্যক্তিত্ব  আইয়ুব খান - পাকিস্তানের রাষ্ট্রপতি  ইয়াসির হামিদ - ক্রিকেটার  তথ্যসূত্র  বিষয়শ্রেণী:পাকিস্তানের বিভাগ
অ্যামেরিকান গ্যাংস্টার (ইংরেজি ভাষায়: American Gangster) একাডেমি পুরস্কার ও গোল্ডেন গ্লোব মনোনীত মার্কিন অপরাধ চলচ্চিত্র। স্টিভেন জেইলিয়ানের রচনা ও রিডলি স্কটের পরিচালনায় নির্মীত এই ছবিটি ২০০৭ সালে মুক্তি পায়। প্রধান চরিত্রে অভিনয় করেছেন ডেনজেল ওয়াশিংটন ও রাসেল ক্রো। চলচ্চিত্রটি সত্য কাহিনীর উপর ভিত্তি করে নির্মীত।   কাহিনী সূত্র  ফ্র্যাংক লুকাস (ডেনজেল ওয়াশিংটন) নিউ ইয়র্ক সিটির বিখ্যাত মব বস এল্‌সওয়ার্থ বাম্পি জনসন-এর ড্রাইভার ও ডান হাত ছিল। তার সামনেই বাম্পি মারা যায়। বাম্পির মৃত্যুর পর নিজের পথ তৈরি করা শুরু করে লুকাস। এক্ষেত্রে সে ভিয়েতনাম যুদ্ধের সুযোগ নেয়। থাইল্যান্ডে অবস্থানকারী এক মার্কিন সৈনিক তার কাজিন। এই কাজিনের সহায়তায় সে ভিয়েতনাম থেকে বিপুল পরিমাণ হেরোইন থাইল্যান্ড হয়ে সরাসরি আমেরিকায় নিয়ে আসে। মার্কিন সামরিক উড়োজাহাজে করেই এগুলো আসে, দুর্নীতিগ্রস্ত সৈনিকদের সহায়তায়। এর মাধ্যশে সে নিউ ইয়র্ক সিটির অন্যতম প্রভাবশালী মব বস হয়ে উঠে। এর আগে কোন কৃষ্ণাঙ্গ এতো উপরে উঠতে পারেনি। সে তার মা এবং সব ভাইদের নিউ ইয়র্কে নিয়ে আসে। নতুন এক কৃষ্ণাঙ্গ মব পরিবারের অভ্যুত্থান ঘটে।  অপর দিকে গোয়েন্দা পুলিশ কর্মকর্তা রিচি রবার্টস (রাসেল ক্রো) শহরের মাদক চক্রকে ধরার জন্য মরিয়া হয়ে উঠে। রিচির মূল লক্ষ্য থাকে মাদক পাচার ও সরবরাহের কাজে নিয়োজিত মূল ব্যক্তিদের ধরার। রিচি রবার্টস ও ফ্র্যাংক লুকাসের তৎপরতার মধ্য দিয়েই সিনেমার কাহিনী এগিয়ে যায়।   অভিনয়ে   ডেনজেল ওয়াশিংটন - ফ্র্যাংক লুকাস  রাসেল ক্রো - গোয়েন্দা রিচি রবার্টস  জন ওর্টিজ - গোয়েন্দা রিভেরা  লিম্যারি ন্যাডাল - ইভা (লুকাসের স্ত্রী)  চিউয়েটেল এজিওফর - হিউই লুকাস  জশ ব্রোলিন - গোয়েন্দা ট্রুপো   প্রতিক্রিয়া  সমালোচকদের কাছে মূলত প্রশংসিত হয়েছে। রটেন টম্যাটোস-এ সর্বমোট ১৯৬টি রিভিউয়ের ভিত্তি এর রেটিং হয়েছে ৭৯%। আর মেটাক্রিটিক-এ ৩৭টি রিভিউয়ের ভিত্তিতে রেটিং দাড়িয়েছে ৭৬%।  নির্মাণশৈলীর কারণে চলচ্চিত্রটির অস্কার পাওয়ার কিছুটা সম্ভাবনা ছিল। সেরা পরিচালক হিসেবে রিডলি স্কট-এর একাডেমি পুরস্কার অর্জনের সম্ভাবনার কথাও অনেকে বলেছিলেন। তবে বাস্তবতার সাথে এর মিল নিয়ে যথেষ্ট সংশয় দেখা দিয়েছে। কারণ স্বয়ং ফ্র্যাংক লুকাস নিজের চরিত্রে ডেনজেল ওয়াশিংটনের অভিনয়ের সমালোচনা করেছেন। নিউ ইয়র্ক পোস্টের সাথে এক সাক্ষাৎকারে তিনি বলেছেন, ছবির শতকরা মাত্র ২০ ভাগ সত্য।   তথ্যসূত্র    বহিঃসংযোগ   Official site            বিষয়শ্রেণী:২০০৭-এর চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:রিডলি স্কট পরিচালিত চলচ্চিত্র বিষয়শ্রেণী:ঔষধ সম্পর্কিত চলচ্চিত্র বিষয়শ্রেণী:গ্যাংস্টার চলচ্চিত্র বিষয়শ্রেণী:নিউ ইয়র্ক শহরের পটভূমিতে চলচ্চিত্র বিষয়শ্রেণী:নিউ ইয়র্ক শহরে ধারণকৃত চলচ্চিত্র বিষয়শ্রেণী:হুড চলচ্চিত্র বিষয়শ্রেণী:মার্কিন অপরাধ থ্রিলার চলচ্চিত্র বিষয়শ্রেণী:জাতি ও জাতিসত্তা সম্পর্কিত চলচ্চিত্র বিষয়শ্রেণী:মার্কিন অপরাধ নাট্য চলচ্চিত্র বিষয়শ্রেণী:মার্কিন জীবনীমূলক চলচ্চিত্র বিষয়শ্রেণী:আফ্রিকান-মার্কিন চলচ্চিত্র বিষয়শ্রেণী:নিউ জার্সিতে ধারণকৃত চলচ্চিত্র বিষয়শ্রেণী:ভিয়েতনামের পটভূমিতে চলচ্চিত্র বিষয়শ্রেণী:১৯৬০-এর দশকের পটভূমিতে চলচ্চিত্র বিষয়শ্রেণী:১৯৭০-এর দশকের পটভূমিতে চলচ্চিত্র বিষয়শ্রেণী:১৯৯০-এর দশকের পটভূমিতে চলচ্চিত্র বিষয়শ্রেণী:ইউনিভার্সাল পিকচার্সের চলচ্চিত্র বিষয়শ্রেণী:ভিয়েতনাম যুদ্ধের চলচ্চিত্র বিষয়শ্রেণী:মার্কিন নব্য-নোয়ার চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:সত্য ঘটনা অবলম্বনে অপরাধ চলচ্চিত্র বিষয়শ্রেণী:ইংরেজি ভাষার জীবনীমূলক চলচ্চিত্র
নূর মিসুয়ারী (বরং মার্চ ৩, ১৯৩৯) মোরা ন্যাশনাল লিবারেশন ফ্রন্ট এর প্রতিষ্ঠাতা এবং নেতা বিপ্লবী এবং রাজনীতিবিদ, মোরো মানুষ মোরো।   ব্যক্তিগত জীবন  নূর মিসৌরি ৩ মার্চ, ১৯৩২ সালে তাপুল, সুলু, ফিলিপাইন এ জন্মগ্রহণ করেন। ফিলিপাইন বিশ্ববিদ্যালয়, 'ইউ.পি. জীববিজ্ঞানী ডিরেক্টরি, সাপ্লিমেন্ট ১, ফিলিপাইনের বিশ্ববিদ্যালয়, কুইজোন সিটি (১৯৭০) দশজনের চতুর্থ, তার পিতা-মাতা তাওসুগ মানুষ তাউসুগ - সামা-বাজু সম্প্রদায়ের লোকজন বংশধর এবং কাবিং-এ, ট্যাপুল আইল্যান্ড থেকে এসেছেন। তার পিতা ছিলেন সালাদউদ্দীন মিসৌরি, যিনি একজন জেলে ছিলেন, এবং তার মা ছিলেন দিন্দঙ্গাইল পিনিং। নূর মিসৌরি পংলিমিয়া মাহাবাসের এলিদজীর সরাসরি বংশধর, ত্রিশু সুলতানাত থেকে তৌসুগ যোদ্ধা এবং প্রতিনিধি যিনি তিনি ব্রুনাইর সুলতানাত বাহিনীকে সুলতানের অধীনে ব্রুনাইয়ের মুহিদ্দীন মুহিউদ্দীন অধীন বাহিনীকে সাহায্য করেন)। ব্রুনেই গৃহযুদ্ধের গৃহযুদ্ধ উত্তরে বোর্নেও, পরে সাবাহের পূর্ব অংশকে সুলতান মুহাইদিন কর্তৃক তৌসুগকে পুরস্কৃত করা হয়।   রেফারেন্সেস   বিষয়শ্রেণী:১৯৩৯-এ জন্ম বিষয়শ্রেণী:জীবিত ব্যক্তি বিষয়শ্রেণী:নির্বাসিত ফিলিপিনো বিষয়শ্রেণী:স্বাধীনতা কর্মী বিষয়শ্রেণী:ফিলিপাইনের স্বতন্ত্র রাজনীতিবিদ
সন্তোষ রানা একজন ভারতীয় রাজনীতিবিদ, যিনি ভারতের কমিউনিস্ট পার্টির অন্তর্গত। তিনি ডান্টনের ভাটার কলেজে অধ্যয়ন করেন এবং সেখান থেকে ১৯৬৯ সালে বিএ পাস করেন।http://www.ceowb.in/ViewCandidateAffidavits.aspx?AffidavitsID=1757  তিনি ২০০১ সালের পশ্চিমবঙ্গ বিধানসভা নির্বাচনে তমলুক আসনে প্রতিদ্বন্দ্বিতা করেছিলেন এবং ৪৪.৪৫% ভোট পেয়ে দ্বিতীয় স্থানে ছিলেন।  তিনি ২০০৬ সালের পশ্চিমবঙ্গ বিধানসভা নির্বাচনে মেদিনীপুর আসনে জয়ী হন, কিন্তু ২০১১ সালে এটি হেরে যান।   তথ্যসূত্র    বহিঃসংযোগ    মেরা নেতার সাক্ষাৎকার   বিষয়শ্রেণী:১৯৪৮-এ জন্ম বিষয়শ্রেণী:পশ্চিম মেদিনীপুর জেলার ব্যক্তি বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:জীবিত ব্যক্তি
বিদ্যাসাগর পুরস্কার হল ভারতীয় সমাজ সংস্কারক ঈশ্বরচন্দ্র বিদ্যাসাগরের নামে বিশিষ্টজনেদেরকে সম্মাননা প্রদান কর্মসূচি। ২০১৯ সালে তাঁর ২০০-তম জন্মবার্ষিকীতে পশ্চিমবঙ্গের বিদ্যাসাগর বিশ্ববিদ্যালয় এটি চালু করে।   পুরস্কার প্রাপকগণ   সৈয়দ আবুল হোসেন (২০১৯)  হরিপদ মণ্ডল (২০১৯)   চিত্তব্রত পালিত (২০১৯)   নৃসিংহপ্রসাদ ভাদুড়ী (২০১৯)   দিলীপ সিংহ (২০১৯)  নলিনী বেরা (২০২১), সাহিত্যিক   প্রতুল মুখোপাধ্যায় (২০২১), সঙ্গীত শিল্পী   ড.অন্নপূর্ণা চট্টোপাধ্যায়(২০২১), শিক্ষাবিদ   তথ্যসূত্র   বিষয়শ্রেণী:ঈশ্বরচন্দ্র বিদ্যাসাগর বিষয়শ্রেণী:ভারতীয় পুরস্কার
উইকিপিডিয়ার নিবন্ধের এই তালিকাটি বাংলাপিডিয়ার সেই সব নিবন্ধের তালিকা অনুযায়ী তৈরি করা হয়েছে, যার শুরু 'ঋ' অক্ষর দিয়ে। নীল লিংকযুক্ত নিবন্ধগুলি ইতোমধ্যে তৈরিকৃত এবং লাল লিংকযুক্ত নিবন্ধগুলি তৈরি করতে হবে। বাংলাপিডিয়ার সংস্করণটি পুরনো হওয়ায় বানানে তারতম্য দেখা যেতে পারে, তাই নিবন্ধ তৈরির সময় ভিন্ন শিরোনামে একই নিবন্ধ রয়েছে কিনা তা যাচাই করে নিবেন, থাকলে লাল লিংকটি সেই নিবন্ধে পুনর্নির্দেশ করে দিবেন। এছাড়া এই তালিকায় বানান সম্পর্কিত কোন দ্বিধা থাকলে দয়া করে তা আলাপ পাতায় জানাবেন।  তালিকা  :ঋণ ব্যবস্থা  :ঋণ শ্রেণীবিন্যাসকরণ  :ঋণ সালিশি বোর্ড  :ঋতু
মাঘ সিম ভারতের পশ্চিমবঙ্গ রাজ্যের পুরুলিয়া জেলার সাঁওতাল সম্প্রদায়ের উৎসব।   পালনরীতি প্রতি বছর মাঘ মাসে বাবুই জাতীয় ঘাস কাটার জন্য এই উৎসব হয়ে থাকে। গোড়েৎ মাঝি হাড়িয়া তৈরীর উদ্দেশ্যে প্রতি গৃহস্থের নিকট হতে একটু করে চাল বা বাজরা সংগ্রহ করেন। নায়কে স্নান করে মুরগি পূজা করেন। এছাড়াও মঁড়েঁকো, মারাং বুরু, জাহের এরা, গোঁসায় এরা, মাঝি হাড়াম ও সিমা হাড়ার প্রভৃতি উপাস্য দেবতাদের পূজা দেওয়া হয়ে থাকে। অতীতে পারমানিক, জগমাঝি, জগপারমানিক, গোড়েৎ মাঝি, নায়কে, কুড়ান নায়কে প্রভৃতি সাঁওতাল সমাজের প্রধান পদাধিকারীরা পদত্যাগ করতেন এবং নতুন সমাজ প্রধানের নির্বাচন করা হত। জমিজমা নতুন করে বিলি বন্দোবস্তের ব্যবস্থাও করা হত। বর্তমানে পদগুলি বংশানুক্রমিক হয়ে যাওয়ায় ও জমি উত্তরাধিকার সূত্রে ভোগ করার ব্যবস্থা থাকায় এই প্রথা রীতিরক্ষা মাত্র হয়ে গেছে।তরুণদেব ভট্টাচার্য, পুরুলিয়া,ফার্মা কে এল প্রাইভেট লিমিটেড, ২৫৭-বি, বিপিন বিহারী গাঙ্গুলী স্ট্রিট, কলকাতা-১২, ২০০৯   তথ্যসূত্র   বিষয়শ্রেণী:পশ্চিমবঙ্গের লোকসংস্কৃতি বিষয়শ্রেণী:পুরুলিয়া জেলার উৎসব বিষয়শ্রেণী:সাঁওতাল উৎসব
গুমা ভারতের পশ্চিমবঙ্গ রাজ্যের উত্তর ২৪ পরগণা জেলার একটি গ্রাম।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৫১৭ মিটার (৪৯৭৭ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে গুমা শহরের জনসংখ্যা হল ৯২৯৭ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে গুমা এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   চিকিৎসা  উত্তর 24 পরগণা জেলাকে এমন একটি এলাকা হিসাবে চিহ্নিত করা হয়েছে যেখানে ভূগর্ভস্থ জল আর্সেনিক দূষণ দ্বারা প্রভাবিত হয়। স্থানীয় ক্লাবগুলি কখনও কখনও স্বাস্থ্য বিভাগ এবং গ্রাম পঞ্চায়েতগুলির সহায়তায় স্বাস্থ্য সচেতনতা প্রোগ্রাম পরিচালনা করে।  গুমা উপ-স্বাস্থ্য কেন্দ্রটি গুমা-রাজিবপুর রোড এবং কামারপুর রোডের সংযোগস্থলে অবস্থিত। এছাড়াও এখানে এখন গুমা 1 নং পঞ্চায়েত ছাড়াও নতুন স্বাস্থ্য কেন্দ্র রয়েছে|   শিক্ষা  গুমায় দুটি উচ্চ মাধ্যমিক বিদ্যালয় রয়েছে। মাধ্যমিক শিক্ষায় এগিয়ে যেতে ইচ্ছুক ছাত্র-ছাত্রীদের মাঝে মাঝে সেই উদ্দেশ্যে কাছাকাছি শহর বা গ্রামে যেতে হয়। তা ছাড়া ছোট বামোনিয়া ও খোসদেলপুরে দুটি মাদ্রাসা রয়েছে। গুমায় কোন কলেজ নেই। হাবরা II সিডি ব্লকের সাব-ইন্সপেক্টর অফ স্কুলের অফিসও গুমাতে রয়েছে।   সংস্কৃতি  গুমায় অনেক হিন্দু মন্দির আছে। রথযাত্রার পাশাপাশি দুর্গা পূজার প্রধান আকর্ষণ। উৎসবের সময় বিভিন্ন মাঠে মেলা শুরু হয়। হোলির সময় সবাই নিজেদের মতো করে উদযাপন করে। == এছাড়াও এখানে অনেক জামে মসজিদ আছে। বছরে দুইবার ঈদ পালন করা হয় জাকজমক ভাবেই।   যাতায়াত  এটি শিয়ালদহ স্টেশন থেকে 38 কিমি এবং পূর্ব রেলের শিয়ালদহ-বনগাঁও শাখা লাইনে বারাসাত থেকে 15 কিমি দূরে অবস্থিত। এটি কলকাতা শহরতলির রেল ব্যবস্থার অংশ। মমতা বন্দ্যোপাধ্যায়ের 2009 সালের রেল বাজেটে গুমা রেলওয়ে স্টেশনটিকে একটি মডেল স্টেশন হিসেবে নির্মাণের জন্য নির্বাচিত করা হয়েছে। হাবড়া লোকাল, গোবরডাঙ্গা লোকাল, ঠাকুরনগর লোকাল, বনগাঁ লোকাল গুমা থেকে শিয়ালদহ, বনগাঁ এবং শিয়ালদহ-বনগাঁ শাখা লাইনের অন্যান্য স্টেশনগুলিকে সংযুক্ত করে।   ব্যাঙ্ক  পাঞ্জাব ন্যাশনাল ব্যাংক,   ব্যবসা  গুমা বিখ্যাত কাঠ এর দোকান, মাটির জিনিস, নার্সারী এর জন্য | তাছাড়া উইকেট কারখানা এর জন্য ও প্রসিদ্ধ, এখন থেকে দেশ এর বিভিন্ন জায়গায় রপ্তানি করা হয় |এছাড়াও এখানে গরুর মাংস রপ্তানিতে করা হয়।   তথ্যসূত্র   বহিঃসংযোগ  বিষয়শ্রেণী:উত্তর চব্বিশ পরগনা জেলার শহর ও নগর
আঞ্জুমান আদর্শ সরকারি উচ্চ বিদ্যালয় বাংলাদেশের ময়মনসিংহ বিভাগের নেত্রকোণা জেলার একটি উচ্চ বিদ্যালয়।  জেলার শ্রেষ্ঠ বিদ্যালয় হিসেবে নেত্রকোনার সাক্ষর বহন করছে। বিদ্যালয়টি শতবর্ষী। ১৯১৪ সালে এলাহী নেওয়াজ খান নামে এক ব্যক্তি বিদ্যালয়টি প্রতিষ্ঠা করেন।   পাঠ্যক্রম  আঞ্জুমান আদর্শ সরকারি উচ্চ বিদ্যালয়ে ৬ষ্ঠ-১০ম শ্রেনি পর্যন্ত শিক্ষাদান করা হয়। এই বিদ্যালয়ে ছাত্রের সংখ্যা ১২০০+। বিদ্যালয়ের কার্যক্রম দুটি শিফটে বিভক্ত —প্রভাতী ও দিবা। ৫টি শ্রেনির প্রতিটিতে ২৪০জন ছাত্রের অধ্যায়ন করে। অর্থাৎ একটি শ্রেনির প্রত্যেকটি শিফটে ১২০জন ছাত্র থাকে।এছাড়াও বিদ্যালয় ও শিক্ষার মান উন্নয়নে নানা ধরনের উদ্যোগ নেওয়া হয়ে থাকে।   ক্লাস  বিদ্যালয়ে মূলত ৫টি শ্রেণিতে পাঠদান করা হলেও যারা একই বছর উচ্চ মাধ্যমিক পরীক্ষা দিবে তাদের জন্য পাঠগ্রহনের সুব্যবস্থা রয়েছে। বিদ্যালয়ের পাঠদানের মান জেলা তথা বিভাগের মধ্য শীর্ষস্থানীয়। তাই প্রতি বছর বিভিন্ন পাবলিক পরীক্ষায় এই বিদ্যালয় অনেক ভালো ফল অর্জন করে।   সহ - পাঠক্রম সংক্রান্ত কার্যক্রম  এর মধ্যে রয়েছে:   বিতর্ক প্রতিযোগিতা  বক্তৃতা প্রতিযোগিতা  আবৃত্তি প্রতিযোগিতা  ক্বিরাত প্রতিযোগিতা  বিজ্ঞান মেলা  বার্ষিক ক্রীড়া প্রতিযোগিতা  সাংস্কৃতিক অনুষ্ঠান  বার্ষিক পিকনিক  বার্ষিক ভ্রমণ  বার্ষিক ফুটবল টুর্নামেন্ট  বার্ষিক বাস্কেটবল টুর্নামেন্ট  বার্ষিক ক্রিকেট টুর্নামেন্ট  নৃত্য প্রতিযোগিতা  সংগীত প্রতিযোগিতা   আরো দেখুন    বাংলাদেশের বিদ্যালয়সমূহের তালিকা  বাংলাদেশের শিক্ষাব্যবস্থা   তথ্যসূত্র   বিষয়শ্রেণী:নেত্রকোণা জেলার শিক্ষাপ্রতিষ্ঠান বিষয়শ্রেণী:১৯১৪-এ প্রতিষ্ঠিত শিক্ষাপ্রতিষ্ঠান
thumb|300px|The Pleiades সর্বাধিক বিখ্যাত মুক্ত স্তবক এর একটি মুক্ত স্তবক (Open Cluster) এক ধরনের তারা স্তবক। এ ধরনের স্তবকে মাত্র কয়েক হাজার তারা থাকে আর এদের ব্যাসার্ধ্য হতে পারে কয়েক পারসেক। শিথিল স্তবক হিসেবে পরিচিত এই স্তবকগুলো আমাদের ছায়াপথের সমতলে অবস্থিত। আর আমাদের ছায়াপথের আকর্ষণসহ অন্যান্য কারণে এরা সহজেই ছত্রভঙ্গ হয়ে যায়। এদের কেন্দ্রীয় অঞ্চল অতোটা ঘন নয়। সবচেয়ে ঘন মুক্ত স্তবকের আয়ুষ্কাল ১০৯ বছর আর সবচেয়ে শিথিল তারা স্তবকের বয়স কয়েক মিলিয়ন বছর।  বিষয়শ্রেণী:নক্ষত্র বিষয়শ্রেণী:তারাগুচ্ছ
কার্লো রুবিয়া (জন্ম: ৩১শে মার্চ, ১৯৩৪) সার্নে কর্মরত একজন ইতালীয় পদার্থবিজ্ঞানী। তিনি ১৯৮৪ সালে সিমন ফান ডার মিয়ারের সাথে যৌথভাবে পদার্থবিজ্ঞানে নোবেল পুরস্কার লাভ করেন। দুর্বল মিথস্ক্রিয়ার মধ্যে যোগাযোগ স্থাপনকারী দু'টি মৌলিক ক্ষেত্র কণা আবিষ্কারের জন্য তারা এই পুরস্কার লাভ করেন।   বহিঃসংযোগ   Article on Carlo Rubbia from Encyclopedia Britannica  Nobel prize Autobiography   বিষয়শ্রেণী:১৯৩৪-এ জন্ম বিষয়শ্রেণী:জীবিত ব্যক্তি বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:ইতালীয় নোবেল বিজয়ী বিষয়শ্রেণী:ইতালীয় পদার্থবিজ্ঞানী বিষয়শ্রেণী:রয়েল সোসাইটির সদস্য বিষয়শ্রেণী:সার্নের বিজ্ঞানী বিষয়শ্রেণী:পিসা বিশ্ববিদ্যালয়ের প্রাক্তন শিক্ষার্থী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:রুশ বিজ্ঞান অ্যাকাডেমির বিদেশী সদস্য বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:কণা পদার্থবিজ্ঞানী
লিথুয়ানিয়ায় বৌদ্ধধর্মের শিকড়গুলি ২০ শতকের মধ্যে সনাক্ত করা যেতে পারে, যদিও এর প্রথম প্রবর্তনের সময়টি অজানা রয়ে গেছে। লিথুয়ানিয়ায় প্রচলিত জেন বৌদ্ধধর্ম আজ কোরিয়ায় উদ্ভূত হয়েছে। ভিলনিয়াস, কাউনাস, ক্লাইপেদা, শিয়াউলিয়াই, পানেভেজিস এবং সাকিয়াই সহ সারা দেশে কয়েকটি সক্রিয় সম্প্রদায় রয়েছে।  ইতিহাস  লিথুয়ানিয়ায় প্রথম জনসাধারণের ধর্ম বক্তৃতাটি 1990 সালে কাউনাসে সেউং সানের পোলিশ ছাত্র পাওয়েল কার্পোভিচ দিয়েছিলেন। Kaunas Zen Kwan Um কেন্দ্রটি আনুষ্ঠানিকভাবে 1991 সালের এপ্রিল মাসে নিবন্ধিত হয়েছিল, শীঘ্রই ভিলনিয়াসে অনুরূপ একটি গ্রুপ দ্বারা অনুসরণ করা হয়েছিল, জেন মাস্টারের সফরের পরে প্রতিষ্ঠিত হয়েছিল। ভিলনিয়াস কোয়ান উম জেন সম্প্রদায় জেন মাস্টার উ বং -এর ঘন ঘন সফরের সমর্থনে বেড়ে ওঠে।  ভিলনিয়াস ইন্টারন্যাশনাল কোয়ান উম স্কুল অফ জেন বৌদ্ধধর্ম 1991 সালে লিথুয়ানিয়ায় একটি ধর্মীয় সম্প্রদায় হিসাবে আনুষ্ঠানিকভাবে নিবন্ধিত হয়েছিল।  জেন মাস্টার সু বং সুনিম, হংকং কোয়ান উম সংঘের পথপ্রদর্শক শিক্ষক, 1993 সালে ভিলনিয়াসে প্রথম জেন মন্দির, কো বং সা, খোলেন। দৈনিক জেন অনুশীলন 2007 সাল থেকে কাউনাস জেন কোয়ান উম সেন্টারে অনুষ্ঠিত হয়। Chronicle of Kwan Um School of Zen in Lithuania  তথ্যসূত্র    বহিঃসংযোগ   বিষয়শ্রেণী:দেশ অনুযায়ী বৌদ্ধধর্ম বিষয়শ্রেণী:ইউরোপে বৌদ্ধধর্ম বিষয়শ্রেণী:লিথুয়ানিয়ায় ধর্ম
thumb|অখিল ভারতীয় আয়ুর্বিজ্ঞান সংস্থান ভোপাল অখিল ভারতীয় আয়ুর্বিজ্ঞান সংস্থান ভোপাল (এইমস ভোপাল) হল একটি চিকিৎসা গবেষণা সরকারি বিশ্ববিদ্যালয় ও জাতীয় গুরুত্বের প্রতিষ্ঠান, যা ভারতের মধ্যপ্রদেশ রাজ্যের ভোপাল শহরের শহরতলি সাকেত নগরে অবস্থিত। এটি প্রধানমন্ত্রী স্বাস্থ্য সুরক্ষা যোজনার (পিএমএসএসওয়াই) অধীনে স্বাস্থ্য ও পরিবার কল্যাণ মন্ত্রক দ্বারা অখিল ভারতীয় আয়ুর্বিজ্ঞান সংস্থান বা অল ইন্ডিয়া ইনস্টিটিউট অব মেডিকেল সায়েন্সসমূহের (এইমস) মধ্যে একটি হিসাবে প্রতিষ্ঠিত হয়।   ইতিহাস  কেন্দ্রীয় সরকার ২০০৪ সালে ঋষিকেশ, ভোপাল, পাটনা, যোধপুর, ভুবনেশ্বর ও রায়পুরে নতুন এইমস স্থাপনের সিদ্ধান্ত নিয়েছিল, যদিও ২০০৩ সালে অটল বিহারী বাজপেয়ীর কার্যকালে ঘোষণাটি করা হয়েছিল, কেন্দ্রে ক্ষমতা পরিবর্তনের কারণে প্রকল্পটি বিলম্বিত হয়েছিল। এইমস ভোপাল ২০১২ সালের সেপ্টেম্বর মাসে তার প্রথম একাডেমিক বিভাগ, সম্প্রদায় ও পারিবারিক ওষুধ (সিএফএম) চালু করে, ২০১৩ সালের জুলাই মাসে ইনস্টিটিউট বডি (আইবি) গঠন করেAIIMS Bhopal forms crucial institute body. The Times of India (23 July 2013). Retrieved 9 October 2013. এবং ২০১৭ সালের জানুয়ারি মাসে স্নাতকোত্তর কোর্স শুরু করে।   তথ্যসূত্র    বহিঃসংযোগ     বিষয়শ্রেণী:অখিল ভারতীয় আয়ুর্বিজ্ঞান সংস্থান বিষয়শ্রেণী:মধ্যপ্রদেশের মেডিক্যাল কলেজ বিষয়শ্রেণী:ভোপালের বিশ্ববিদ্যালয় বিষয়শ্রেণী:২০১২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১২-এ মধ্যপ্রদেশে প্রতিষ্ঠিত বিষয়শ্রেণী:ভারতের বিএসএল৩ পরীক্ষাগার
ডান|থাম্ব| লুসিয়া মি লুসিয়া কুইনি মি  BEM (২৮ মে ১৯৯৯ - ২৪ মে ২০২০) অঙ্গদানের জন্য একজন উত্তর আইরিশ প্রচারক ছিলেন, তিনি নিজে চারটি লিভার ট্রান্সপ্ল্যান্ট করেছিলেন, আট বছর বয়সে প্রথম।   তিনি ২০১৬ সালের ট্রান্সপ্লান্ট গেমসে অংশ নিয়েছিলেন।  তিনি লাইভ লাউডলি ডোনেট প্রাউডলি ক্যাম্পেইন শুরু করেন।     তথ্যসূত্র    বহিঃসংযোগ    গর্বিতভাবে দান করুন  বিষয়শ্রেণী:১৯৯৯-এ জন্ম বিষয়শ্রেণী:২০২০-এ মৃত্যু বিষয়শ্রেণী:জন্মস্থান অনুপস্থিত বিষয়শ্রেণী:দাতব্য তহবিল সংগ্রহকারী (ব্যক্তি) বিষয়শ্রেণী:যকৃত প্রতিস্থাপন গ্রহীতা বিষয়শ্রেণী:উত্তর আয়ারল্যান্ডের নারী সক্রিয়কর্মী বিষয়শ্রেণী:ব্রিটিশ এম্পায়ার মেডেল প্রাপক
নজর মোহাম্মদ (; জন্ম: ৫ মার্চ, ১৯২১ - মৃত্যু: ১২ জুলাই, ১৯৯৬) তৎকালীন ব্রিটিশ ভারতের লাহোর এলাকায় জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার, কোচ ও দল নির্বাচক ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫২ সালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ক্রিকেটে উত্তর ভারত দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিং করতেন তিনি।   প্রথম-শ্রেণীর ক্রিকেট  পাঁচ ভাই-বোনের মধ্যে তিনি সর্বকনিষ্ঠ ছিলেন। লাহোরের ইসলামিয়া কলেজে পড়াশুনো করেছিলেন নজর মোহাম্মদ। বড় দুই ভাই শরীফ ও সুলতানের পদাঙ্ক অনুসরণ করে ক্রিকেটের দিকে ঝুঁকে পড়েন। ১৯৪০-৪১ মৌসুম থেকে ১৯৫২-৫৩ মৌসুম পর্যন্ত নজর মোহাম্মদের প্রথম-শ্রেণীর খেলোয়াড়ী জীবন চলমান ছিল।   আন্তর্জাতিক ক্রিকেট  সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন নজর মোহাম্মদ। ১৬ অক্টোবর, ১৯৫২ তারিখে দিল্লিতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ১২ ডিসেম্বর, ১৯৫২ তারিখে কলকাতায় একই দলের বিপক্ষে সর্বশেষ টেস্টে অংশ নেন তিনি। নিজস্ব শেষ টেস্টে ৫৫ ও ৪৭ রান করেন।  অক্টোবর, ১৯৫২ সালে পাকিস্তান দলের সাথে ভারত গমন করেন। সিরিজের দ্বিতীয় টেস্টে অংশ নেন তিনি ও দলের প্রথম টেস্ট বিজয়ে ভূমিকা রাখেন। পাকিস্তানের পক্ষে প্রথম টেস্ট খেলোয়াড় হিসেবে সেঞ্চুরি করার গৌরব অর্জন করেন। এছাড়াও, প্রথম খেলোয়াড় হিসেবে এ মাঠে পুরো টেস্টে মাঠে অবস্থান করেন। উদ্বোধনী ব্যাটসম্যান হিসেবে শুরু থেকে শেষ পর্যন্ত অপরাজিত থাকেন। পাকিস্তানের সংগৃহীত ৩৩১ রানের মধ্যে তিনি ৮ ঘণ্টা ৩৫ মিনিট ব্যাটিং করে অপরাজিত ১২৪ রান তুলেছিলেন।   ঐ টেস্টে তার দল ইনিংস ব্যবধানে জয় পেয়েছিল।India v Pakistan, Lucknow, 1952–53, Retrieved 31 Jan 2016Wisden 1997, p. 1411., Retrieved 31 Jan 2016   অবসর  ভারতের বিপক্ষে সিরিজ খেলার পরপরই হাতে আঘাত পান। এরফলে, তার খেলোয়াড়ী জীবনের আকস্মিক সমাপ্তি ঘটে। ওমর নোমানের ভাষ্য অনুযায়ী জানা যায় যে, তার এ আঘাতের পিছনে গল্প লুকিয়ে আছে। বিখ্যাত চলচ্চিত্র অভিনেত্রী নূর জাহানের গৃহের জানালা থেকে লাফিয়ে পড়লে তার এ আঘাতপ্রাপ্তি ঘটে। এ সময় তার স্বামী শওকত হোসেন রিজভী অপ্রত্যাশিতভাবে বাড়ি ফিরে তাদেরকে দেখে হতবাক হয়েছিলেন। এছাড়াও, ঐ সময়ে স্থানীয় সংবাদপত্রগুলো নূর জাহান ও নজর মোহাম্মদের আবেগঘন সম্পর্কের কথা ক্রমাগত প্রকাশ করে যাচ্ছিল।Omar Noman, Pride and Passion: An Exhilarating Half Century of Cricket in Pakistan, OUP, Karachi, 1998, p. 82.  খেলোয়াড়ী জীবন শেষে কোচ, দল নির্বাচকের ভূমিকায় অবতীর্ণ হয়েছিলেন। ১২ জুলাই, ১৯৯৬ তারিখে ৭৫ বছর বয়সে লাহোরে নজর মোহাম্মদের দেহাবসান ঘটে। ব্যক্তিগত জীবনে বিবাহিত ছিলেন তিনি। তার সন্তান মুদাসসর নজর ১৯৭০ ও ১৯৮০-এর দশকে পাকিস্তানের পক্ষে অনেকগুলো বছর প্রতিনিধিত্ব করেছিলেন।   তথ্যসূত্র    আরও দেখুন   ওয়াকার হাসান  আবদুল হাফিজ কারদার  পাকিস্তানি টেস্ট ক্রিকেটারদের তালিকা  ১৯৫২-৫৩ পাকিস্তান ক্রিকেট দলের ভারত সফর   বহিঃসংযোগ       বিষয়শ্রেণী:১৯২১-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:উত্তরাঞ্চলের ক্রিকেটার বিষয়শ্রেণী:উত্তর ভারতের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানি ক্রিকেট আম্পায়ার বিষয়শ্রেণী:পাঞ্জাবের (পাকিস্তান) ক্রিকেটার বিষয়শ্রেণী:পাঞ্জাব বিশ্ববিদ্যালয়ের ক্রিকেটার বিষয়শ্রেণী:মুসলিমের ক্রিকেটার বিষয়শ্রেণী:লাহোর থেকে আগত ক্রিকেটার বিষয়শ্রেণী:ইসলামিয়া কলেজের (লাহোর) প্রাক্তন শিক্ষার্থী বিষয়শ্রেণী:পাঞ্জাবি ব্যক্তি
ওয়ার্কার্স ফ্রন্ট (ক্রোয়েশিয়া) (, আরএফ) ক্রোয়েশিয়ার একটি গণতান্ত্রিক সমাজতান্ত্রিক ও প্রগতিশীল রাজনৈতিক দল। ২০১৪ সালের মে মাসে ক্রোয়েশিয়ার শ্রমিক, ট্রেড ইউনিয়নবাদী, বেকার ও ছাত্রদের একটি রাজনৈতিক উদ্যোগ হিসাবে গঠিত, এটি ফ্যাসিবাদ বিরোধী, সামরিকবাদ বিরোধী, ইকো-সমাজবাদ, শ্রমিক অধিকার, প্রগতিবাদ এবংKlerikalizacija hrvatske vojske i policije, Radnička fronta নারীবাদকে সমর্থন করে। কিছু বাম-স্বাধীনতাবাদী ও ট্রটস্কিবাদী (আন্তর্জাতিক সমাজতান্ত্রিক বিকল্প) সমালোচকরা এটিকে পোডেমোস ও সিরিজার ছাঁচে বামপন্থী জনতাবাদী হিসাবে চিহ্নিত করেছে।   উদ্দেশ্য ও আদর্শ  স্থানীয় ও আঞ্চলিক মিডিয়া দ্বারা ওয়ার্কার্স ফ্রন্টকে স্প্যানিশ পোডেমোস ও গ্রীক সিরিজার সাথে তুলনা করা হয়েছে।  একবিংশ শতাব্দীর জন্য গণতান্ত্রিক সমাজতন্ত্রের আপেক্ষিক সাফল্যের সাথে () রাষ্ট্রপতি নির্বাচনের সময় সমর্থন বাড়ানোর জন্য ব্যবহৃত রাজনৈতিক কর্মসূচি, যা বার্নি স্যান্ডার্স ও জেরেমি করবিনের কাছ থেকে ব্যাপক অনুপ্রেরণা নেয়, এটি আবারও আসন্ন সংসদ নির্বাচনে ব্যবহার করা হচ্ছে। ৮ তম নির্বাচনী ইউনিটে প্রতিদ্বন্দ্বিতাকারী একজন দলীয় প্রার্থী লিজিলজানা নিকোলোভস্কা একটি স্থানীয় সংবাদ সাইট গ্লাস ইস্ত্রেকে দেওয়া একটি সাক্ষাত্কারে গণতান্ত্রিক সমাজতন্ত্রকে নিম্নরূপ বর্ণনা করেছেন:   তথ্যসূত্র   বিষয়শ্রেণী:ইউরোপের নারীবাদী দল বিষয়শ্রেণী:ইউরোপের গণতান্ত্রিক সমাজতান্ত্রিক দল
লরনা মারলেন শ্যাভেজ মাতা (জন্ম আনু. ১৯৫৯) একজন কোস্টা রিকান মডেল এবং বিউটি কুইন, যিনি মিস ইন্টারন্যাশনাল ১৯৮০ এর মুকুট পেয়েছিলেন, তিনি কোস্টারিকার প্রথম প্রতিনিধি যিনি মিস ইন্টারন্যাশনাল প্রতিযোগিতা জিতেছিলেন।  প্রতিযোগিতায়, তিনি জাতীয় পোশাকে সেরা পুরস্কারও জিতেছিলেন।  Retrieved on 11 Apr 2008.   তথ্যসূত্র   বিষয়শ্রেণী:১৯৫০-এর দশকে জন্ম বিষয়শ্রেণী:জীবিত ব্যক্তি বিষয়শ্রেণী:কোস্টা রিকান সুন্দরী প্রতিযোগিতার বিজয়ী বিষয়শ্রেণী:মিস ইন্টারন্যাশনাল বিজয়ী